b"\n_START_ARTICLE_\nRiu de les Esgl\xc3\xa9sies\n_START_SECTION_\nBarranc de Mians\n_START_PARAGRAPH_\nEl barranc dels Mians \xc3\xa9s un barranc, afluent del riu de les Esgl\xc3\xa9sies. Discorre \xc3\xadntegrament pel terme de Sarroca de Bellera, al Pallars Juss\xc3\xa0. M\xc3\xa9s de la meitat del recorregut, la part alta, era dins de l'antic terme de Ben\xc3\xa9s. El barranc es forma al vessant sud-occidental del Pui de Far, i baixa en direcci\xc3\xb3 a ponent, passant al cap de poc pel sud de Buira. Quan \xc3\xa9s just a llevant d'aquest poble rep dos barrancs afluents: per la dreta, el barranc de Sobarriu, i al cap de poc, per l'esquerra, el barranc de l'Obac. A partir d'on tor\xc3\xa7 lleugerament cap al nord-oest, i va en direcci\xc3\xb3 a les Esgl\xc3\xa9sies, poble davant del qual s'aboca en el riu de les Esgl\xc3\xa9sies."